

**ประกาศองค์การบริหารส่วนตำบลปากแพรก**

**เรื่อง มาตรการเผยแพร่ข้อมูลสู่สาธารณะ**

**...............................................................................**

ตามยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ.2560 – 2564) และการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) ประจำปี 2562 ได้กำหนดให้หน่วยงานของรัฐมีมาตรการเผยแพร่ข้อมูลสาธารณะ ดังนั้นเทศบาลตำบลปากแพรกจึงได้ประกาศมาตรการเผยแพร่ข้อมูลสู่สาธารณะ ประจำปี 2562 เพื่อเป็นแนวทางในการปฏิบัติการ

**มาตรการเผยแพร่ข้อมูลต่อสาธารณะทางเว็บไซต์ขององค์การบริหารส่วนตำบลปากแพรก ประกอบด้วย**

1. ลักษณะ / ประเภทข้อมูลที่ต้องเผยแพร่ต่อสาธารณะ ประเภทข้อมูลที่องค์การบริหารส่วนตำบลปากแพรก จะนำขึ้นเผยแพร่ผ่านเว็บไซต์ขององค์การบริหารส่วนตำบลปากแพรก เนื้อหาต้องเป็นไปตาม “มาตรฐานเว็บไซต์ภาครัฐ” (Government Website Standard) ที่กำหนด โดยเทศบาลตำบลปากแพรก ได้ดำเนินการเผยแพร่ข้อมูลต่อสาธารณะผ่านทางเว็บไซต์รายละเอียดตามนี้

**ส่วนที่ 1 ข้อมูลพื้นฐานเพื่อเผยแพร่ข้อมูลตลอดจนบริการของหน่วยงาน**

**1.1 ข้อมูลเกี่ยวกับหน่วยงาน**

- ประวัติความเป็นมา

- วิสัยทัศน์ พันธกิจ

- โครงสร้างหน่วยงาน ผู้บริหาร

- อำนาจหน้าที่

- ภารกิจ และหน้าที่รับผิดชอบของหน่วยงาน

- ยุทธศาสตร์ แผนปฏิบัติราชการ

- แผนงาน โครงการ และงบประมาณรายจ่ายประจำปี

- ข้อมูลการติดต่อ ประกอบด้วย ที่อยู่ เบอร์โทรศัพท์ โทรสาร และแผนที่ตั้ง

- ที่อยู่ไปรษณีย์อิเล็กทรอนิกส์ (e – mail Address) ของสำนักงาน

**1.2 ข้อมูลผู้บริหารองค์การบริหารส่วนตำบลปากแพรก**

- รายละเอียดเกี่ยวกับผู้บริหาร ประกอบด้วย ชื่อ – สกุล และตำแหน่ง

- วิสัยทัศน์ นโยบายต่าง ๆ ที่เกี่ยวกับการบริหารราชการส่วนท้องถิ่น

**1.3 ข่าวประชาสัมพันธ์**

**- ข่าวประชาสัมพันธ์ทั่วไป**

- ข่าวสารและประกาศของหน่วยงาน เช่น ประกาศรับสมัครงาน การจัดซื้อจัดจ้าง การฝึกอบรม เป็นต้น

**1.4 Web link**

- ส่วนงานภายใน

- หน่วยงานภายนอกที่เกี่ยวข้องโดยตรง

- เว็บไซต์อื่น ๆ ที่น่าสนใจ

**1.5 กฎระเบียบข้อบังคับที่เกี่ยวข้องกับหน่วยงาน**

- กฎหมาย พระราชบัญญัติ พระราชกฤษฎีกา กฎกระทรวง ประกาศ ระเบียบต่าง ๆ ที่เกี่ยวข้องในการปฏิบัติงานของท้องถิ่น

**1.6 ข้อมูลการให้บริการ**

- แสดงข้อมูลการให้บริการตามภาริกิจของหน่วยงาน พร้อมทั้งอธิบายขั้นตอนการบริการต่าง ๆ แก่ ประชาชน

**ส่วนที่ 2 การสร้างปฏิสัมพันธ์กับผู้ให้บริการ**

**2.1 ถาม – ตอบ ( Q & A )**

- ผู้ใช้บริการสามารถสอบถามข้อมูล หรือข้อสงสัยมายังหน่วยงาน

**2.2 ช่องทางการติดต่อสื่อสารกับผู้ใช้บริการ**

- ช่องทางการแสดงความคิดเห็น หรือข้อเสนอแนะ เช่น e-mail , Web board , Blog เป็นต้น

- ช่องทางการร้องเรียน และการติดตามสถานะเรื่องร้องเรียน ทั้งนี้ ได้มอบหมายให้เจ้าหน้าที่ผู้รับผิดชอบดำเนินการจัดเตรียมข้อมูลดังกล่าวลงเว็บไซต์ โดยข้อมูลดังกล่าวต้องเป้นความจริงและรับอนุญาตจากผู้บริหารก่อน จึงจะนำขึ้นเผยแพร่บนเว็บไซต์ขององค์การบริหารส่วนตำบลปากแพรก

จึงประกาศให้ทราบโดยทั่วกัน

สั่ง ณ วันที่ 4 มกราคม พ.ศ. 2562



(นายปราโมทย์ เพชรรัตน์)

นายกองค์การบริหารส่วนตำบลปากแพรก